Sigmund Freud

Sigmund Freud (aytılıwı: Zigmund Freyd) (Moravia, 6-May 1856 - London, 23 Sentabr 1939) Avstriyali nevrolog (nerv sistemasin emleytuǵin adam) bolǵan. Ol ruwhiy awiriwdi hám nerv keselliklerin psixoanaliz járdeminde emlew jollarin oylap tapti.

Freydtiń psixologiyaǵa qosqan úlesi bul oniń adamlardiń ózleri basqara almaytuǵin sananiń bólegin úyreniwi boldi.

Freyd óziniń birinshi kitabin jazǵannan keyin Martha Bernaysqa úylendi hám olardiń alti balasi boldi.

Freyd 1930-jillari Avstriyada jasadi. Anchlusstan keyin Avstriya hám Germaniya birlesti. Ol evrey bolǵanliǵi sebepli Gestapo oni tekserip basladi, hám ol óziniń shańaraǵi qáwip astinda ekenligin sezdi. Freydke bir neshe adamlardi ózi menen alip ketiwine ruqsat berildi. Ol on alti adamdi, solardiń ishinde óziniń xizmetkerin, hayaliniń sińlisin, doktorin hám shańaraǵin 1938-jili Venadan Angliyaǵa alip ketti. Ol óz tuwisqanlari Adolfina, Paulina, Marie hám Rozalardi taslap ketti.

 Freydtiń pikirleri 
Freyd adam sanasi (oniń háreket etiwi hám qurilisi) teoriyasiniń tiykarin saldi. Ol sonday-aq adam is-háreketi sananiń qurilisina tásir etiwi hám sol waqittiń ózinde sananiń qurilisiniń juwmaǵi degen teoriyanida rawajlandirdi.

Bul oniń klinikada ruwhiy awiriwlardi dawalaw ushin ayirim usillardi abzal kóriwine alip keldi. Ol adamniń minez-qulqi oniń balaliǵindaǵi tásirlerinen rawajlanadi dep esapladi.

Kategoriya:Psixologlar
Kategoriya:Psixiatrlar